CELEX: 22019D0726
Language: et
Date: 2017-07-07 00:00:00
Title: EMP Ühiskomitee otsus nr 119/2017, 7. juuli 2017, millega muudetakse EMP lepingu I lisa „Veterinaar- ja fütosanitaarküsimused“ [2019/726]

16.5.2019   
               
               
                  ET
               
               
                  Euroopa Liidu Teataja
               
               
                  L 128/3
               
            
         EMP ÜHISKOMITEE OTSUS
         nr 119/2017,
         7. juuli 2017,
         millega muudetakse EMP lepingu I lisa „Veterinaar- ja fütosanitaarküsimused“ [2019/726]
         EMP ÜHISKOMITEE
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 2. veebruari 2017. aasta määrus (EL) 2017/185, millega nähakse ette üleminekumeetmed Euroopa Parlamendi ja nõukogu määruste (EÜ) nr 853/2004 ja (EÜ) nr 854/2004 teatavate sätete kohaldamiseks (1).
                  
               
                     (2)
                  
                  
                     EMP lepingusse inkorporeeritud komisjoni määrus (EL) nr 1079/2013 (2) aegus 31. detsembril 2016 ning sellest tulenevalt tuleks sellele osutav viide EMP lepingust välja jätta.
                  
               
                     (3)
                  
                  
                     EMP lepingusse inkorporeeritud komisjoni määrus 2010/680/EL (3) tunnistati komisjoni rakendusotsusega (EL) 2017/478 (4) alates 1. jaanuarist 2018 kehtetuks ning tuleks sellest tulenevalt EMP lepingust välja jätta.
                  
               
                     (4)
                  
                  
                     Käesolevas otsuses käsitletakse veterinaarküsimustega seotud õigusakte. Veterinaarküsimusi käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu I lisa valdkondlikes kohandustes. Seetõttu käesolevat otsust Liechtensteini suhtes ei kohaldata.
                  
               
                     (5)
                  
                  
                     Seetõttu tuleks EMP lepingu I lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu I lisa muudetakse järgmiselt.
            
                        1.
                     
                     
                        I peatüki osa 6.1 punkti 20 (komisjoni määrus (EL) nr 1079/2013) tekst asendatakse järgmisega:
                        „32017 R 0185: komisjoni 2. veebruari 2017. aasta määrus (EL) 2017/185, millega nähakse ette üleminekumeetmed Euroopa Parlamendi ja nõukogu määruste (EÜ) nr 853/2004 ja (EÜ) nr 854/2004 teatavate sätete kohaldamiseks (ELT L 29, 3.2.2017, lk 21).“
                     
                  
                        2.
                     
                     
                        III peatüki osa 2 pealkirja „ÕIGUSAKTID, MIDA EFTA RIIGID JA EFTA JÄRELEVALVEAMET NÕUETEKOHASELT ARVESSE VÕTAVAD“ all jäetakse alates 1. jaanuarist 2018 välja punkti 82 (komisjoni otsus 2010/680/EL) tekst.
                     
                  
         
            Artikkel 2
            Määruse (EL) 2017/185 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 8. juulil 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 7. juuli 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 29, 3.2.2017, lk 21.
         
            (2)  ELT L 292, 1.11.2013, lk 10.
         
            (3)  ELT L 292, 10.11.2010, lk 57.
         
            (4)  ELT L 73, 18.3.2017, lk 29.
         
            (*1)  Põhiseadusest tulenevaid nõudeid ei ole nimetatud.